Казанда күп катлы йорттагы янгыннан кешеләр коткарылган (ФОТО)

	Казанның Идел буе районында күпкатлы йорт подъездында янгын чыккан, бу хакта Россия Гадәттән тыш хәлләр министрлыгының Татарстан буенча баш идарәсе матбугат хезмәте хәбәр итә. Янгын иртәнге 6 сәгатьтә Карбышева урамындагы 33нче йорт подъездында чыккан. 	 Беренче катта электр щиты яна башлаган. 7нче янгын-коткару часте хезмәткәрләре өйдән 15 кешене, шул исәптән ике баланы чыгарганнар. Янгыннан беркем дә зыян күрмәгән.

Янгын электр җиһазларны куллануда техник кагыйдәләрне үтәмәгәнлектән чыккан дип фаразлана.       
	---	
Татар-информ

	№ --- | 08.12.2016	


